CELEX: C2005/182/16
Language: sl
Date: 2005-07-23 00:00:00
Title: Sodba Sodišča (tretji senat) z dne 26. maja 2005 v zadevi C-332/03: Komisija Evropskih skupnosti proti Portugalski republiki (Neizpolnitev obveznosti države — Ribolov — Ohranjanje in upravljanje virov — Uredbi (EGS) št. 3760/92 in 2847/93 — Nadzorni ukrepi za ribolovne dejavnosti)

23.7.2005   
            
            
               SL
            
            
               Uradni list Evropske unije
            
            
               C 182/8
            
         
      SODBA SODIŠČA
   
   (tretji senat)
   z dne 26. maja 2005
   v zadevi C-332/03: Komisija Evropskih skupnosti proti Portugalski republiki (1)
   
   (Neizpolnitev obveznosti države - Ribolov - Ohranjanje in upravljanje virov - Uredbi (EGS) št. 3760/92 in 2847/93 - Nadzorni ukrepi za ribolovne dejavnosti)
   (2005/C 182/16)
   Jezik postopka: portugalščina
   V zadevi C-332/03, katere predmet je tožba zaradi neizpolnitve obveznosti na podlagi člena 226 ES, vložena dne 29. julija 2003, Komisija Evropskih skupnosti (zastopnika: T. van Rijn in A.-M. Alves Vieira) proti Portugalski republiki (zastopnika: L. Fernandes in M.J. Policarpo), je Sodišče (tretji senat), v sestavi A. Rosas, predsednik senata, J.-P. Puissochet (poročevalec), S. von Bahr, J. Malenovský in U. Lõhmus, sodniki, generalna pravobranilka: C. Stix-Hackl, sodni tajnik: R. Grass, dne 26. maja 2005 razglasilo sodbo, katere izrek se glasi:
   
               1.
            
            
               Portugalska republika s tem, da za ribolovna leta od 1994 do 1996 ni:
               
                           —
                        
                        
                           sprejela ustreznih podrobnih pravil za uporabo kvot, ki so ji bile dodeljene,
                        
                     
                           —
                        
                        
                           z zadostnim nadzorom ribolovnih dejavnosti in z ustrezno inšpekcijo ribolovnega ladjevja, kakor tudi iztovarjanja in zapisnika ulova, zagotovila spoštovanje zakonodaje Skupnosti na področju ohranjanja,
                        
                     
                           —
                        
                        
                           začasno prepovedala ribolova, ki so ga opravljala plovila, ki so plula pod njeno zastavo ali bile registrirane na njenem ozemlju, ko je bila dodeljena kvota izčrpana, in da je ribolov nazadnje prepovedala šele, ko je bila kvota že močno presežena,
                        
                     
                           —
                        
                        
                           z računalniško zbirko podatkov zagotovila učinkovitega delovanja sistema potrjevanja, ki vsebuje navzkrižno preverjanje in nadzor podatkov,
                        
                     ni izpolnila obveznosti na področju upravljanja z zgoraj navedenimi ribolovnimi kvotami in nadzora nad njimi v letih 1994, 1995 in 1996 iz člena 9(2) Uredbe Sveta (EGS) št. 3760/92 z dne 20. decembra 1992 o oblikovanju sistema Skupnosti za ribištvo in akvakulturo ter iz členov 2, 19(1) in (2) in 21(1) in (2) Uredbe Sveta (EGS) 2847/93 z dne 12. oktobra 1993 o oblikovanju nadzornega sistema na področju skupne ribiške politike.
            
         
               2.
            
            
               V preostalem delu se tožba zavrne.
            
         
               3.
            
            
               Portugalski republiki se naloži plačilo stroškov.
            
         
      (1)  UL C 135, 7.6.2003.